Pilot Prera töltőtoll F átlátszó – narancssárga
A Pilot Prera egy kompakt méretű, magas írástechnikai minőséget kínáló töltőtoll sorozat, amely a precíz írás élményét egy letisztult, kézre álló kialakításban adja. A Prera nem a nagy, nehéz klasszikus töltőtollak közé tartozik, hanem inkább a könnyebb, mobilis, mindennapi használatra optimalizált modellek közé. A toll megjelenése egyszerre modern és időtálló. A finom hegy keskeny vonalat ad, ami ideális jegyzetekhez vagy kisebb betűmérethez. A Prera hegyének kialakítása sima, egyenletes tintaáramlást tesz lehetővé, és ritkábban akadozik az írás, ha rendszeresen használod. A test kialakítása ergonomikus, a súlya kiegyensúlyozott, a fogási rész enyhén vastagabb, ami csökkenti az ujjak terhelését hosszabb jegyzetelés során. A Prera standard patronos rendszerrel működik, ami egyszerű tintacserét tesz lehetővé. Patronnal azonnal használható, konverterrel pedig palackos tintával is feltölthető, ha szélesebb szín vagy tinta választékot szeretnél. A CON 40 és CON 70 konvertereket erre a linkre kattintva találod, az IC – 100 tintapatronokat ezen a linken, és az Iroshizuku tintapatronokat itt találod meg.